
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 181 

31 Αυγούστου 2006 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 169 

Ίδρυση Τμήματος Εικαστικών και Εφαρμοσμένων 
Τεχνών στο Πανεπιστήμιο Δυτικής Μακεδονίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 24 παρ. 2, 50 παρ. 6 και 6 παρ. 6 του 
ν. 1268/1982 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α' 87), όπως το τελευταίο 
άρθρο συμπληρώθηκε με τα εδαφ. α και β της παρ. 1 
του άρθρου 48 του ν. 1404/1983 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α' 173), 
τροποποιήθηκε με το εδαφ. α της παρ. 2 του άρθρου 
15 του ν. 2640/1998 «Δευτεροβάθμια τεχνική - επαγγελ¬ 
ματική εκπαίδευση και άλλες διατάξεις» (Α' 206) και 
συμπληρώθηκε με το εδαφ. β της παρ. 1 του άρθρου 3 
του ν. 3027/2002 «Ρύθμιση θεμάτων Οργανισμού Σχο¬ 
λικών Κτιρίων, ανώτατης εκπαίδευσης και άλλες δια¬ 
τάξεις» (Α' 152). 

β) Του άρθρου 1, περ. 1, εδ. α' του π.δ. 104/2005 «Περι¬ 
ορισμός συναρμοδιοτήτων Υπουργών κατά την έκδοση 
διοικητικών πράξεων» (Α’ 137). 

γ) Των άρθρων 15 παρ. 2(θ) του ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες 
και άλλες διατάξεις» (Α' 78) και 13 παρ. 49 εδ. α του ν. 
3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α’ 141). 

δ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α’ 98). 

2. Της υπ’ αριθμ. 37930/ΔΙΟΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
ισχύει. 

3. Της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και θρησκευμά¬ 
των» (Β’ 608). 


4. Τη γνώμη της Διοικούσας Επιτροπής του Πανεπι¬ 
στημίου Δυτικής Μακεδονίας (συνεδριάσεις 25/28.1.2005 
και 50/20.1.2006). 

5. Τη γνώμη του Συμβουλίου Ανώτατης Πανεπιστημι¬ 
ακής Εκπαίδευσης (συνεδρίαση 1/19.12.2005). 

6. Το γεγονός ότι από τις διατάξεις του παρόντος 
διατάγματος προκαλείταί: 

α) Δαπάνη ύψους 70.000 ΕΥΡΩ κατά το τρέχον οικο¬ 
νομικό έτος και 80.000 ΕΥΡΩ για καθένα των ετών 2007 
- 2010, από την προμήθεια του αναγκαίου εξοπλισμού. 

β) Δαπάνη ύψους 200.000 ΕΥΡΩ από την επισκευή των 
κτιριακών εγκαταστάσεων. 

γ) Ετήσια δαπάνη μετά την πλήρη λειτουργία του ιδρυ¬ 
όμενου Τμήματος ύψους: 1.195.000 ΕΥΡΩ περίπου από την 
πλήρωση θέσεων προσωπικού, 3.880 ΕΥΡΩ περίπου από 
την καταβολή επιδόματος θέσης ευθύνης και εξόδων 
παράστασης, 70.000 ΕΥΡΩ περίπου για τη σίτιση των 
φοιτητών, 150.000 ΕΥΡΩ για την αντιμετώπιση των λει¬ 
τουργικών εξόδων του ιδρυόμενου Τμήματος και 200.000 
ΕΥΡΩ περίπου για την προμήθεια συγγραμμάτων. 

Η υπό στοιχείο α) και β) δαπάνες θα καλύπτονται από 
τις πιστώσεις του Προγράμματος Δημοσίων Επενδύσε¬ 
ων του Υπουργείου Εθνικής Παιδείας και Θρησκευμάτων 
(ΥΠ.Ε.Π.Θ.). 

Η δαπάνη για αμοιβές προσωπικού θα βαρύνει τον τα¬ 
κτικό προϋπολογισμό του ΥΠ.Ε.Π.Θ. (Ειδικός Φορέας 19- 
250, Κωδικός Αριθμός Εξόδου (Κ.Α.Ε.) Ομάδας 0200). 

Η δαπάνη για το επίδομα θέσης ευθύνης και τα 
έξοδα παράστασης η οποία για το οικονομικό έτος 
2006 περιορίζεται στα 1.600 ΕΥΡΩ, θα καλυφθεί από 
τις πιστώσεις του Ειδικού Φορέα 19-110, Κ.Α.Ε. 5115 και 
από το 2007 και μετά θα βαρύνει τον τακτικό προϋ¬ 
πολογισμό εκάστου οικονομικού έτους στον οποίο και 
θα εγγράφονται σχετικές πιστώσεις (Ειδικός Φορέας 
19-250, Κ.Α.Ε. 0200). 

Δαπάνη για τη σίτιση φοιτητών ύψους 5.000 ΕΥΡΩ για 
το οικονομικό έτος 2006, 20.000 ΕΥΡΩ για το οικ. έτος 
2007, 35.000 ΕΥΡΩ για το οικ. έτος 2008, 45.000 ΕΥΡΩ 
για το οικ. έτος 2009, 60.000 ΕΥΡΩ για το οικ. έτος 2010, 
70.000 ΕΥΡΩ για το οικ. έτος 2011 και εξής θα βαρύνει 
τις πιστώσεις του προϋπολογισμού του Πανεπιστημίου 
Δυτικής Μακεδονίας και θα καλύπτεται με κρατική επι¬ 
χορήγηση (Ειδικός Φορέας 19-250, ΚΑΕ 2425). 

Τα λειτουργικά έξοδα του ιδρυόμενου Τμήματος ύψους 
50.000 ΕΥΡΩ για το 2006 και 150.000 ΕΥΡΩ για το 2007 
και εξής θα βαρύνουν τις πιστώσεις του Πανεπιστημίου 
Δυτικής Μακεδονίας και θα καλύπτονται με κρατική 
επιχορήγηση (Ειδικός Φορέας 19-250, Κ.Α.Ε. 2421). 

Η δαπάνη για την προμήθεια των συγγραμμάτων 
θα βαρύνει μέχρι το οικ. έτος 2007 το Επιχειρησιακό 
Πρόγραμμα Εκπαίδευσης και Αρχικής Επαγγελματικής 
Κατάρτισης (Ε.Π.Ε.Α.Ε.Κ.) του Γ' Κοινοτικού Πλαισίου 
Στήριξης. Κατά τα επόμενα έτη η δαπάνη αυτή θα βα¬ 
ρύνει σε ποσοστό 80% τον τακτικό προϋπολογισμό του 
ΥΠ.Ε.Π.Θ. εκάστου οικονομικού έτους, στον οποίο και 
θα εγγράψονται σχετικές πιστώσεις (Ειδικός Φορέας 
19-250, Κ.Α.Ε. 1123) και σε ποσοστό 20% τον προϋπο¬ 
λογισμό του Πανεπιστημίου Δυτικής Μακεδονίας, που 
θα καλύπτεται από την κρατική επιχορήγηση (Ειδικός 
Φορέας 19-250, Κ.Α.Ε. 2421). 

7. Την υπ’ αριθμ. 205/2006 γνωμοδότηση του Συμ¬ 
βουλίου της Επικράτειας, ύστερα από πρόταση των 
Υφυπουργών Οικονομίας και Οικονομικών και Εθνικής 
Παιδείας και Θρησκευμάτων, αποφασίζουμε: 

Άρθρο 1 

Ίδρυση - Αποστολή 

1. Ιδρύεται στο Πανεπιστήμιο Δυτικής Μακεδονίας Τμή¬ 
μα Εικαστικών και Εφαρμοσμένων Τεχνών, με έδρα την 
πόλη της Φλώρινας. 

2. Η έναρξη της εκπαιδευτικής λειτουργίας του Τμή¬ 
ματος και η εισαγωγή των πρώτων φοιτητών ορίζεται 
από το ακαδημαϊκό έτος 2006-2007. 

3. Το Τμήμα Εικαστικών και Εφαρμοσμένων Τεχνών 
έχει ως αποστολή: 

α) Να καλλιεργεί και να προάγει τη γνώση στα επιστη¬ 
μονικά αντικείμενα της ζωγραφικής, της γλυπτικής και 
των εφαρμοσμένων τεχνών, όπως ιδίως της φωτογρα¬ 
φίας, - βίντεο, των ψηφιακών μορφών τέχνης (κινούμενο 
σχέδιο, τρισδιάστατη κινούμενη εικόνα - αηίπιαίίοη), της 
εικονογράφησης εντύπων, της μελέτης και σχεδίασης 
σύγχρονων αντικειμένων βιοτεχνικής και βιομηχανικής 
παραγωγής (όοείρη) και της διακόσμησης. Ιδιαίτερη έμ¬ 
φαση δίδεται στην ανάδειξη της πολιτισμικής κληρο¬ 
νομιάς και των επιρροών της από τα μεγάλα εικαστικά 
ευρωπαϊκά ρεύματα. 

β) Να παρέχει στους φοιτητές και στις φοιτήτριες τα 
απαραίτητα εφόδια που εξασφαλίζουν την άρτια κα¬ 
τάρτισή τους για καλλιτεχνική, επιστημονική και επαγ¬ 
γελματική σταδιοδρομία και 

γ) Να παρέχει ειδική μόρφωση και κατάρτιση των φοι¬ 
τητών για τη διδασκαλία των καλλιτεχνικών μαθημάτων 
στα σχολεία της πρωτοβάθμιας και δευτεροβάθμιας 
εκπαίδευσης. 

Άρθρο 2 

Εισαγωγή - Φοίτηση - Διάρκεια Σπουδών 

1. Ο αριθμός των κατ’ έτος εισακτέων στο Τμήμα 
ορίζεται με τη διαδικασία του άρθρου 1 παρ. 5 του ν. 
1351/1983 (Α’ 56), όπως ισχύει κάθε φορά. 

2. Η εισαγωγή φοιτητών στο Τμήμα γίνεται με τη 
διαδικασία του εδαφ. γ της παρ. 3 του άρθρου 2 του ν. 
2525/1997 (Α’ 188), όπως ισχύει κάθε φορά. 

3. Η ελάχιστη υποχρεωτική διάρκεια φοίτησης στο 
Τμήμα για τη λήψη του πτυχίου ορίζεται σε δέκα (10) 
εξάμηνα σπουδών. 


Άρθρο 3 

Τίτλοι - Κατευθύνσεις 

1. Από το Τμήμα Εικαστικών και Εφαρμοσμένων Τε¬ 
χνών απονέμονται τίτλοι σπουδών μέχρι και διδακτο¬ 
ρικού διπλώματος. Επίσης από το Τμήμα χορηγούνται 
βεβαιώσεις και πιστοποιητικά επιτυχούς παρακολούθη¬ 
σης μαθημάτων επιμέρους τομέων του Τμήματος. 

2. Το ενιαίο πτυχίο του Τμήματος Εικαστικών και 
Εφαρμοσμένων Τεχνών προσδιορίζεται από τις κατευ¬ 
θύνσεις: (α) Ζωγραφικής, (β) Γλυπτικής και γ) Εφαρμο¬ 
σμένων Τεχνών, με ειδικεύσεις στις γραφικές τέχνες, 
τις ψηφιακές τέχνες, τη διακόσμηση, τη φωτογραφία 
και το βιομηχανικό σχεδίασμά. Ο χρόνος έναρξης και 
το ακαδημαϊκό εξάμηνο λειτουργίας κάθε κατεύθυνσης 
και ειδίκευσης, όπως και η διαδικασία επιλογής και εγ¬ 
γραφής των φοιτητών, καθορίζονται με απόφαση της 
Γενικής Συνέλευσης του Τμήματος. Η κατεύθυνση και 
η ειδίκευση αναγράφονται στο πτυχίο που απονέμεται 
από το Τμήμα. 

Άρθρο 4 

Επαγγελματική κατοχύρωση 

Οι πτυχιούχοι του Τμήματος Εικαστικών και Εφαρμο¬ 
σμένων Τεχνών με βάση τις εξειδικευμένες επιστημο¬ 
νικές γνώσεις έχουν τη δυνατότητα επαγγελματικής 
ενασχόλησης σε φορείς του δημόσιου ή του ιδιωτικού 
τομέα οι οποίοι έχουν ως αντικείμενο δραστηριότητας 
την τέχνη σε μία ή περισσότερες κατευθύνσεις ή ειδι¬ 
κεύσεις από αυτές που λειτουργούν στο Τμήμα. Ακόμη 
έχουν τη δυνατότητα ενασχόλησης στην εκπαίδευση 
ή και ως ελεύθεροι επαγγελματίες. Για τον διορισμό 
στην εκπαίδευση απαραίτητη προϋπόθεση εκτός του 
πτυχίου είναι και η κατοχή πιστοποιητικού θεωρητικών 
και ιστορικών σπουδών, το οποίο χορηγείται σύμφωνα 
με τις προϋποθέσεις που καθορίζονται στο πρόγραμμα 
και στον κανονισμό σπουδών του Τμήματος. 

Άρθρο 5 
Ίδρυση θέσεων 

Για τις ανάγκες του Τμήματος Εικαστικών και Εφαρ¬ 
μοσμένων Τεχνών ιδρύονται στο Πανεπιστήμιο Δυτικής 
Μακεδονίας είκοσι μία (21) θέσεις Διδακτικού Ερευνη¬ 
τικού Προσωπικού (Δ.Ε.Π.), δέκα (10) θέσεις Ειδικού και 
Εργαστηριακού Διδακτικού Προσωπικού (Ε.Ε.ΔΙ.Π.) και 
δέκα (10) θέσεις Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) εκ των οποίων τέσσερις (4) κατηγο¬ 
ρίας Πανεπιστημιακής Εκπαίδευσης (Π.Ε.), τέσσερις (4) 
κατηγορίας Τεχνολογικής Εκπαίδευσης (Τ.Ε.) και δύο (2) 
κατηγορίας Δευτεροβάθμιας Εκπαίδευσης (Δ.Ε.). 

Άρθρο 6 

Προσόντα και προϋποθέσεις πλήρωσης θέσεων Δ.Ε.Π. 

Οι διατάξεις του άρθρου 14 του ν. 1268/1982 (Α’ 87), 
όπως ισχύουν κάθε φορά, έχουν εφαρμογή ως προς τα 
προσόντα και τις προϋποθέσεις πλήρωσης των θέσε¬ 
ων Δ.Ε.Π. του Τμήματος Εικαστικών και Εφαρμοσμένων 
Τεχνών. Κατ’ εξαίρεση για τις θέσεις Δ.Ε.Π. που προκη¬ 
ρύσσονται στα γνωστικά αντικείμενα της ζωγραφικής, 
της γλυπτικής, της χαρακτικής, των πλαστικών και των 
εφαρμοσμένων τεχνών, έχουν εφαρμογή οι διατάξεις 
των άρθρων 1 και 3 του π.δ. 123/1984 (Α’ 39), όπως κάθε 

φορά ισχύουν κατά το μέρος που αφορούν Τμήματα 
Καλών Τεχνών. Υποψήφιοι για κατάληψη θέσεων στα 
προαναφερόμενα γνωστικά αντικείμενα, κάτοχοι διδα¬ 
κτορικού διπλώματος, προηγούνται στη διαδικασία της 
κρίσης. 

Αρθρο 7 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Διδακτικού Ερευνητικού 
Προσωπικού (Δ.Ε.Π.) του Τμήματος έως την αυτοδύναμη 
λειτουργία του γίνεται με προκήρυξη ή μετάκληση ή 
μετακίνηση μέλους Δ.Ε.Π., κατά τα ειδικότερα οριζόμενα 
στο παρόν άρθρο. 

2. Η προκήρυξη για την πλήρωση κενών θέσεων γί¬ 
νεται με απόφαση του Υπουργού Εθνικής Παιδείας και 
Θρησκευμάτων, ύστερα από εισήγηση της Διοικούσας 
Επιτροπής (Δ.Ε.) και γνώμη της Προσωρινής Γενικής 
Συνέλευσης του Τμήματος, εφαρμοζομένων κατά τα 
λοιπά των διατάξεων του άρθρου 6 του ν. 2083/1992 
(Α’ 159), όπως ισχύουν κάθε φορά. Η εκλογή γίνεται 
από ενδεκαμελή εκλεκτορικά σώματα. Σε κάθε εκλε- 
κτορικό σώμα συμμετέχουν τα μέλη Δ.Ε.Π. που τυχόν 
υπηρετούν στο Τμήμα και έχουν δικαίωμα ψήφου. Αν τα 
μέλη Δ.Ε.Π. είναι λιγότερα από ένδεκα (11), το εκλεκτο- 
ρικό σώμα συμπληρώνεται με απόφαση του Υπουργού 
Εθνικής Παιδείας και Θρησκευμάτων, ύστερα από κλή¬ 
ρωση από διπλάσιο τουλάχιστον αριθμό μελών Δ.Ε.Π., 
από κατάλογο τον οποίο καταρτίζει η Δ.Ε., ύστερα από 
γνώμη της Προσωρινής Γενικής Συνέλευσης του Τμήμα¬ 
τος. Ο κατάλογος περιλαμβάνει μέλη Δ.Ε.Π. του ίδιου 
γνωστικού αντικειμένου με την προς πλήρωση θέση, 
τα οποία υπηρετούν σε ομοειδή ή συγγενή Τμήματα 
του ίδιου ή άλλων Πανεπιστημίων και ανήκουν στις 
βαθμίδες του Καθηγητή και του Αναπληρωτή Καθη¬ 
γητή. Εάν δεν υπάρχουν ή δεν επαρκούν τέτοια μέλη 
ορίζονται μέλη Δ.Ε.Π. της βαθμίδας του Καθηγητή και 
Αναπληρωτή Καθηγητή του συγγενέστερου γνωστικού 
αντικειμένου. Σε κάθε εκλεκτορικά σώμα προεδρεύει ο 
Πρόεδρος ή ο Αντιπρόεδρος της Δ.Ε. Σε περίπτωση που 
δεν έχει ορισθεί ως μέλος του εκλεκτορικού σώματος, 
προεδρεύει αυτού χωρίς δικαίωμα ψήφου. Για τη συ¬ 
γκρότηση του εκλεκτορικού σώματος εκδίδεται σχετική 
διαπιστωτική πράξη του Υπουργού Εθνικής Παιδείας 
και Θρησκευμάτων. Για κάθε προκηρυσσόμενη θέση 
Δ.Ε.Π. ορίζεται με απόφαση του σώματος τριμελής ει¬ 
σηγητική επιτροπή, η οποία καταρτίζει και υποβάλλει 
στην Δ.Ε. ειδικά αιτιολογημένη έκθεση. Για τον ορισμό 
της τριμελούς εισηγητικής επιτροπής, την προθεσμία 
υποβολής της εισηγητικής έκθεσης και την κοινοποίηση 
αυτής εφαρμόζονται αναλόγως οι διατάξεις του άρθρου 
6 κεφ. Γ' του ν. 2083/1992 (Α’ 159), όπως ισχύουν. Μέσα 
στην προβλεπόμενη από το νόμο προθεσμία συνέρχεται 
σε κοινή συνεδρίαση η Δ.Ε. και το εκλεκτορικά σώμα. 
Ο διορισμός του μέλους Δ.Ε.Π. γίνεται με Πράξη του 
Πρύτανη ή του Προέδρου της Δ.Ε., που δημοσιεύεται 
στην Εφημερίδα της Κυβερνήσεως, ύστερα από την 
άσκηση του ελέγχου νομιμότητας από τον Υπουργό 
Εθνικής Παιδείας και Θρησκευμάτων. Κατά τα λοιπά 
για την εκλογή εφαρμόζονται αναλόγως οι ισχύουσες 
διατάξεις της πανεπιστημιακής νομοθεσίας. 

3. Η πλήρωση κενών θέσεων Δ.Ε.Π. με μετάκληση γί¬ 
νεται με απόφαση του Υπουργού Εθνικής Παιδείας και 
Θρησκευμάτων, ύστερα από εισήγηση της Δ.Ε. και γνώ¬ 


μη της Προσωρινής Γενικής Συνέλευσης του Τμήματος, 
εφαρμοζομένων αναλόγως των διατάξεων του άρθρου 
16 του ν. 1268/1982 (Α’ 87), όπως έχουν τροποποιηθεί 
και ισχύουν κάθε φορά. Γ ια τη μετάκληση αποφασίζει 
ενδεκαμελές εκλεκτορικά σώμα, το οποίο συγκροτεί¬ 
ται με απόφαση του Υπουργού Εθνικής Παιδείας και 
Θρησκευμάτων, ύστερα από κλήρωση, από διπλάσιο 
τουλάχιστον αριθμό μελών Δ.Ε.Π. από κατάλογο τον 
οποίο εισηγείται η Δ.Ε. ύστερα από γνώμη της Προ¬ 
σωρινής Γενικής Συνέλευσης του Τμήματος. Εάν δεν 
υπάρχουν ή δεν επαρκούν Καθηγητές του ίδιου γνωστι¬ 
κού αντικειμένου με την προς πλήρωση θέση, οι οποίοι 
υπηρετούν σε ομοειδή ή συγγενή Τμήματα του ίδιου ή 
άλλων Πανεπιστημίων, ο κατάλογος συμπληρώνεται με 
Καθηγητές του συγγενέστερου γνωστικού αντικειμένου. 
Του εκλεκτορικού σώματος προεδρεύει ο Πρόεδρος 
της Δ.Ε. Σε περίπτωση που δεν έχει ορισθεί ως μέλος 
του εκλεκτορικού σώματος, προεδρεύει αυτού χωρίς 
δικαίωμα ψήφου. Γ ια τη συγκρότηση του εκλεκτορικού 
σώματος εκδίδεται σχετική διαπιστωτική απόφαση του 
Υπουργού Εθνικής Παιδείας και Θρησκευμάτων. Κατά 
τα λοιπά για την πλήρωση θέσεων Δ.Ε.Π. με μετάκληση 
εφαρμόζονται οι ισχύουσες διατάξεις της πανεπιστη¬ 
μιακής νομοθεσίας. 

4. Η πλήρωση κενών θέσεων Δ.Ε.Π. με μετακίνηση 
μέλους Δ.Ε.Π. από άλλο Τμήμα του ίδιου ή άλλου Πα¬ 
νεπιστημίου, γίνεται υπό τις προϋποθέσεις και τους 
περιορισμούς του άρθρου 5 του ν. 2517/1997 (Α' 160), 
όπως εκάστοτε ισχύουν. Για τη μετακίνηση εκδίδεται 
πράξη του Πρύτανη ή του Προέδρου της Δ.Ε., ύστερα 
από αίτηση του ενδιαφερομένου μέλους Δ.Ε.Π., αιτιο¬ 
λογημένη σύμφωνη γνώμη της Γ ενικής Συνέλευσης του 
Τμήματος προέλευσης και της Συγκλήτου ή της Δ.Ε. 
του Πανεπιστημίου μετά από γνώμη της Προσωρινής 
Γ ενικής Συνέλευσης του Τ μήματος. 

5. Οι διατάξεις της προηγούμενης παραγράφου ισχύ¬ 
ουν αναλόγως και για την μετακίνηση επιμελητών, βο¬ 
ηθών και επιστημονικών συνεργατών από άλλο Τμήμα 
άλλου Πανεπιστημίου. 

Άρθρο 8 
Λοιπές ρυθμίσεις 

Ι.'Εως ότου εξασφαλισθούν οι προϋποθέσεις για την 
αυτοδύναμη λειτουργία του Τμήματος Εικαστικών και 
Εφαρμοσμένων Τεχνών, η διοίκησή του ασκείται από 
Προσωρινή Γενική Συνέλευση που ορίζεται με πράξη του 
Πρύτανη ή του Προέδρου της Δ.Ε. ύστερα από απόφα¬ 
ση της Συγκλήτου ή κατά περίπτωση της Διοικούσας 
Επιτροπής. Η Προσωρινή Γ ενική Συνέλευση αποτελείται 
από πέντε (5) τουλάχιστον μέλη Δ.Ε.Π., των οποίων το 
γνωστικό αντικείμενο πρέπει να είναι σχετικό με τα 
επιστημονικά αντικείμενα που καλλιεργεί το Τμήμα. Με 
την ίδια πράξη ορίζονται μεταξύ των μελών της ο Πρό¬ 
εδρος και ο Αναπληρωτής Πρόεδρος, οι οποίοι πρέπει 
να κατέχουν θέση Δ.Ε.Π. της βαθμίδας του Καθηγητή ή 
Αναπληρωτή Καθηγητή. Καθήκοντα Γραμματέα ασκεί ο 
Γ ραμματέας του Τ μήματος ή ο νόμιμος αναπληρωτής 
του ή διοικητικός υπάλληλος στην περίπτωση που δεν 
έχει τοποθετηθεί Γ ραμματέας. Στην Προσωρινή Γ ενι¬ 
κή Συνέλευση συμμετέχουν υποχρεωτικά όλα τα μέλη 
Δ.Ε.Π. που υπηρετούν στο Τμήμα και δύο (2) εκπρόσω¬ 
ποι των φοιτητών, εφ’ όσον έχουν εισαχθεί φοιτητές 
στο Τμήμα. Η ανάδειξη των εκπροσώπων των φοιτητών 

στην Προσωρινή Γενική Συνέλευση γίνεται με τη διαδι¬ 
κασία του άρθρου 2 παρ. 3 (β) του ν. 1268/1982 (Α' 87), 
όπως ισχύει. Σε περίπτωση μη ανάδειξης η Προσωρι¬ 
νή Γ ενική Συνέλευση λειτουργεί νόμιμα σύμφωνα με 
τις διατάξεις του άρθρου 12 παρ. 4 του ν. 1268/1982. Η 
Προσωρινή Γ ενική Συνέλευση ασκεί τις αρμοδιότητες 
που προβλέπονται από τις κείμενες διατάξεις για την 
Γενική Συνέλευση Τμήματος (άρθρο 4 ν. 2083/1992 - Α’ 
159) εκτός αυτών που ανατίθενται σε άλλα όργανα ή 
ορίζονται κατά τρόπο διαφορετικό με το παρόν Διάταγ¬ 
μα. Ο Πρόεδρος της Προσωρινής Γ ενικής Συνέλευσης, 
ή ο Αναπληρωτής Πρόεδρος σε περίπτωση απουσίας 
ή κωλύματος του Προέδρου, συμμετέχει στη Σύγκλητο, 
χωρίς δικαίωμα ψήφου. 

2. Το πρόγραμμα σπουδών του Τμήματος, έως την 
αυτοδύναμη λειτουργία του, καταρτίζεται από την Προ¬ 
σωρινή Γ ενική Συνέλευση και εγκρίνεται από τη Δ.Ε.. 

3. Έως την αυτοδύναμη λειτουργία του Τμήματος, η 
προκήρυξη θέσεων Ε.Ε.ΔΙ.Π. και Ε.Τ.Ε.Π. που ανήκουν 
στο Τμήμα γίνεται με απόφαση του Υπουργού Εθνικής 
Παιδείας και Θρησκευμάτων ύστερα από εισήγηση της 
Δ.Ε. και γνώμη της Προσωρινής Γ ενικής Συνέλευσης του 
Τμήματος. Κατά τα λοιπά εφαρμόζονται κατά αναλογία 
οι εκάστοτε ισχύουσες διατάξεις ως προς τις προϋπο¬ 
θέσεις και τη διαδικασία προκήρυξης και πλήρωσης 
θέσεων των κατηγοριών αυτών. 


4. Έως την αυτοδύναμη λειτουργία του Τμήματος, η 
πρόσληψη Επισκεπτών Καθηγητών, Εντεταλμένων Επί¬ 
κουρων Καθηγητών και Ειδικών Επιστημόνων γίνεται 
με απόφαση του Υπουργού Εθνικής Παιδείας και Θρη¬ 
σκευμάτων ύστερα από εισήγηση της Δ.Ε. και γνώμη 
της Προσωρινής Γενικής Συνέλευσης του Τμήματος, 
εφαρμοζομένων κατ’ αναλογία των εκάστοτε ισχυουσών 
διατάξεων. 

5. Για όσα θέματα δεν ρυθμίζονται με το παρόν Δι¬ 
άταγμα εφαρμόζονται συμπληρωματικά οι ισχύουσες 
διατάξεις της πανεπιστημιακής νομοθεσίας. 

Άρθρο 9 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 28 Αυγούστου 2006 

